AC Milani ründetäht Zlatan Ibrahimovic sai hakkama järjekordse totrusega. Nädalavahetusel peetud Itaalia liiga kohtumises Napoliga sekkus Ibrahimovic teisel poolajal mängijate omavahelisse sõnelusse alatu käelöögiga.
Ibra läks justkui klubikaaslast vaidlusest eemale tõmbama, kuid samal ajal ei suutnud käsi kontrolli all hoida ning lõi Salvatore Aronica´t näkku. Kohtunik saatis ebasportlikult käitunud staari väljakult minema, lisaks karistas distsiplinaarkomisjon Ibrahimovici 3-mängulise keeluga.
Inetu vahejuhtum leidis aset kohtumise 64. minutil, väravad jäid Milani-Napoli duellis nägemata.